ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கிராமப்புற சுகாதாரத்தை வலுப்படுத்த நடவடிக்கை
இந்தியாவின் ஆரம்ப சுகாதார அமைப்பின் மூன்று தூண்களாக துணை சுகாதார மையம் , ஆரம்ப சுகாதார மையம்  மற்றும் சமூக சுகாதார மையம்  ஆகியவற்றைக் கொண்ட மூன்று அடுக்கு அமைப்பை நாட்டின் சுகாதார அமைப்பு உள்ளடக்கியது.
நிறுவப்பட்ட விதிமுறைகளின்படி, கிராமப்புறங்களில் 5,000  மற்றும் 3000  மக்கள் தொகைக்கு ஒரு துணை சுகாதார நிலையம், 30,000  மற்றும் 20,000  மக்கள் தொகைக்கு ஒரு ஆரம்ப சுகாதார நிலையம் மற்றும் 1,20,000  மற்றும் 80,000  மக்கள்தொகை கொண்ட சமூக சுகாதார மையம் ஆகியவை உள்ளன. மேலும், நகர்ப்புறங்களில் 15,000 முதல் 20,000 வரையிலான மக்களுக்கு ஒரு நகர்ப்புற சுகாதார நல மையம், 30,000 முதல் 50,000 வரையிலான நகர்ப்புற மக்களுக்கு ஒரு நகர்ப்புற ஆரம்ப சுகாதார நிலையம், மெட்ரோ அல்லாத நகரங்களில்  ஒவ்வொரு 2.5 லட்சம் மக்களுக்கும் ஒரு யு-சி.எச்.சி மற்றும் மெட்ரோ நகரங்களில் ஒவ்வொரு 5 லட்சம் மக்களுக்கும் ஒரு யு-சி.எச்.சி பரிந்துரைக்கப்படுகிறது. மேலும், முதல் பரிந்துரைப் பிரிவு, துணை மாவட்ட மருத்துவமனை  மற்றும் மாவட்ட மருத்துவமனை  ஆகியவை கிராமப்புற மற்றும் நகர்ப்புற பகுதிகளுக்கு இரண்டாம் நிலை பராமரிப்பு சேவைகளை வழங்குகின்றன.
தேசிய சுகாதார இயக்கம்  மக்களின் தேவைகளுக்கு பொறுப்பான மற்றும் பதிலளிக்கக்கூடிய சமமான, மலிவான கட்டணத்தில் மற்றும் தரமான சுகாதார சேவைகளுக்கான உலகளாவிய அணுகலை அடைவதை நோக்கமாகக் கொண்டுள்ளது. தேசிய சுகாதார இயக்கத்தின் கீழ் திட்ட செயலாக்கத் திட்டங்கள்  வடிவில் பெறப்பட்ட முன்மொழிவுகளின் அடிப்படையில், பொது சுகாதார அமைப்பை வலுப்படுத்த மாநிலங்கள் / யூனியன் பிரதேசங்களுக்கு சுகாதார மற்றும் குடும்ப நல அமைச்சகம் தொழில்நுட்ப மற்றும் நிதி உதவிகளை வழங்குகிறது.
24.07.2023 நிலவரப்படி, இந்தியாவில் மொத்தம் 1,60,480 ஆயுஷ்மான் பாரத் - சுகாதாரம் மற்றும் நல்வாழ்வு மையங்கள் செயல்பட்டு வருகின்றன.
பதினைந்தாவது நிதிக்குழு சுகாதாரத் துறையின் குறிப்பிட்ட கூறுகளுக்கு உள்ளூர் அரசுகள் மூலம் ரூ.70,051 கோடி மானியம் வழங்க பரிந்துரைத்துள்ளது, அதை மத்திய அரசு ஏற்றுக் கொண்டுள்ளது. 2021-22 நிதியாண்டு முதல் 2025-26 நிதியாண்டு வரையிலான ஐந்தாண்டு காலத்திற்கு உள்ளாட்சி அமைப்புகள் மூலம் சுகாதாரத்திற்கான இந்த மானியங்கள் விரிவுபடுத்தப்படும்.
பொது மக்களுக்கு சுகாதார சேவைகளை வழங்குவதில் உள்ள இடைவெளியைக் குறைப்பதை மையமாகக் கொண்டு மத்திய அரசு பல திட்டங்களை செயல்படுத்தி வருகிறது. பிரதமர்-ஆயுஷ்மான் பாரத் சுகாதார உள்கட்டமைப்பு இயக்கம்  ரூ.64,180 கோடி மதிப்பீட்டில் பிரதமரால் தொடங்கப்பட்டது.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
----
ANU/PKV/KPG
(Visitor Counter : 64
புள்ளியியல் மற்றும் திட்ட அமலாக்கம் அமைச்சகம்
சர்வதேச ஒப்பீட்டுத் திட்டத்தின் கீழ் 2017 முடிவுகளின் படி, வாங்கும் திறன் சம நிலைகளும், இந்தியப் பொருளாதார அளவும்.
உலகில் பல்வேறு பொருளாதார நிலைகளில், வாழ்க்கைச் செலவு அளவில் உள்ள வேறுபாடுகளை சமன் செய்வதற்கான சர்வதேச ஒப்பீட்டுத் திட்டத்தின் கீழ் 2017ஆம் குறிப்பாண்டிற்கான புதிய வாங்கும் திறன் சம நிலைகளை, உலக வங்கி வெளியிட்டுள்ளது. இந்த சர்வதேச ஒப்பீட்டுத் திட்டத்தில், 2017ஆம் ஆண்டின் சுழற்சியில் உலக அளவில் 176 பொருளாதாரங்கள் பங்கேற்றன. இந்திய ரூபாயின் வாங்கும் திறன் சமநிலை மொத்த உள்நாட்டு உற்பத்தி அளவில் அமெரிக்க டாலர் ஒன்றுக்கு 2011இல் 15.55 ஆக இருந்தது 2017இல் 20.65 ஆக இருந்தது. இதே காலத்தில் அமெரிக்க டாலருக்கான இந்திய ரூபாய் பணப் பரிமாற்ற விகிதம் 46.67 ரூபாயாகவும் தற்போது 65.12 ரூபாயாகவும் இருக்கிறது. வாங்கும் திறன் சமநிலையின் சந்தைப் பரிமாற்ற விகிதத்துடனான விலை அளவுக் குறியீட்டு விகிதம், பல்வேறு பொருளாதாரங்களில் விலை அளவுகளை ஒப்பிடுவதற்குப் பயன்படும் விகிதமாகும். இது இந்தியாவில் 2011ஆம் ஆண்டில் 42.99 ஆகவும், 2017ஆம் ஆண்டில் 47.55 ஆகவும் உள்ளது. மிகப்பெரிய பொருளாதாரம் கொண்ட நாடுகளில் மூன்றாவது இடம் என்றிருந்த தனது நிலையை, இந்தியா 2017ஆம் ஆண்டிலும் தக்கவைத்துக் கொண்டுள்ளது. உலகின் மொத்தப் பொருளாதாரமான 119547 பில்லியன் டாலரில் 6.7 சதவிகிதம் - 8051 பில்லியன், இந்தியப் பொருளாதாரமாகும். சீனா 16.4 சதவிகிதம். அமெரிக்கா 16.3 சதவிகிதம். உலக அளவில் மொத்த மூலதனத்தை ஏற்படுத்துவது, உலக அளவிலான தனிநபர் நுகர்வு ஆகியவை, வாங்கும் திறன் சமநிலை அடிப்படையில் இந்தியா மூன்றாவது பெரிய பொருளாதாரம் என்ற நிலையில் உள்ளது.
மண்டல அளவில் மிகப்பெரிய பொருளாதாரத்தில் இரண்டாவது இடத்தை இந்தியா 2017ஆம் ஆண்டில் தக்க வைத்துக் கொண்டுள்ளது. மண்டல மொத்த உள்நாட்டு உற்பத்தி வாங்கும் திறன் அடிப்படையில் 20.83 சதவீதமாக இருந்தது. ஹாங்காங் டாலர் 48395 பில்லியன் ஆசிய-பசிபிக் பகுதியில் மொத்த அளவு ஹாங்காங் டாலர் 232344 பில்லியன். இதில் சீனா 50.76 சதவிகிதம்  இந்தோனேஷியா 7.49 சதவிகிதம் .
மண்டல அளவிலான தனிநபர் நுகர்வு மற்றும் மண்டல அளவிலான மொத்த மூலதனத்தை ஏற்படுத்துவது ஆகியவற்றில் வாங்கும் திறன் சமநிலை அடிப்படையில் இந்தியா, இரண்டாவது பெரிய பொருளாதாரமாக உள்ளது. ஆசிய-பசிபிக் பகுதிகளில் பங்கேற்ற 22 பொருளாதாரங்களில், வாங்கும் திறன் சம நிலைகளில், இந்திய ரூபாய் ஹாங்காங் டாலர் மொத்த உள்நாட்டு உற்பத்தி அளவில் 2011ஆம் ஆண்டில் 2.97 ஆக இருந்தது. தற்போது 2017ஆம் ஆண்டில் 3.43 ஆக உள்ளது. ஹாங்காங் டாலரிலிருந்து இந்திய ரூபாயாக மாற்றுவதற்கான விகிதம், இதே காலத்தில் 6 ரூபாயாக இருந்தது. தற்போது 8.36 ரூபாயாக உள்ளது. விலை அளவுக் குறியீடு இந்தியாவில் 2011ஆம் ஆண்டில் 71.00 ஆக இருந்தது தற்போது 2017ஆம் ஆண்டில் 64.00 ஆக உள்ளது
(Visitor Counter : 777
சுற்றுலா அமைச்சகம்
மத்திய சுற்றுலா மற்றும் பண்பாட்டுத் துறை இணை அமைச்சர்  திரு பிரஹலாத் சிங் படேல் இன்று, மலை ஏற்றம் மற்றும் சாகசச் செயல்கள் சுற்றுலா ஒருங்கிணைப்பு நிறுவனங்களிடையே ஆய்வு மேற்கொண்டார்
மத்திய சுற்றுலா மற்றும் பண்பாட்டுத் துறை இணை அமைச்சர்  திரு பிரஹலாத் சிங் படேல் இன்று  புது டில்லியில் , மலை ஏற்றம் மற்றும் சாகசச் செயல்கள் சுற்றுலா ஒருங்கிணைப்பு நிறுவனங்களிடையே ஆய்வு மேற்கொண்டார்.
இந்தக் கூட்டத்தில் சுற்றுலா அமைச்சர், இந்தியாவில் சாகசச் செயல்
சுற்றுலாவை மேம்படுத்தும் பல்வேறு நடவடிக்கைகள் குறித்து ஆய்வு செய்தார். கூட்டத்தில் பங்கேற்ற நிறுவனங்கள் அனைத்தும் தாங்கள் நடத்தி வரும் சாகசச் செயல் சுற்றுலா சார்ந்த வகுப்புகள் மற்றும் செயல்பாடுகள் ஆகியற்றுடன் எதிர்காலத்துக்கு உகந்த செயல்பாடுகள் குறித்து விளக்கமளித்தன.
(பங்கேற்ற அனைத்து நிறுவனங்களின் செயல்பாடுகள் குறித்த ஆய்வுக்குப் பிறகு திரு படேல், இந்த நிறுவனங்களின் திறன் மட்டும் தொழில்நுட்பத்தை மேம்படுத்த சுற்றுலா அமைச்சகம் முழு ஆதரவு வழங்கும் என்று உறுதி அளித்தார்.
மேலும் விவங்களுக்கு https://pib.gov.in/PressReleasePage.aspx?PRID=1650673 என்ற வலைதளத்தைப் பார்க்கவும்.
-----
மத்திய பணியாளர் தேர்வாணையம்
யுபிஎஸ்சி தேர்வு முடிவுகள் செப்டம்பர் 2023-ல் இறுதி செய்யப்பட்டது
மத்திய அரசுப் பணியாளர் தேர்வாணைய ஆட்சேர்ப்பு முடிவுகள் செப்டம்பர் 2023 மாதத்தில் இறுதி செய்யப்பட்டுள்ளன. பரிந்துரைக்கப்பட்ட விண்ணப்பதாரர்களுக்கு தனித்தனியாக தபால் மூலம் தகவல் தெரிவிக்கப்பட்டுள்ளது. மற்ற விண்ணப்பதாரர்களின் விண்ணப்பங்கள் முறையாக பரிசீலிக்கப்பட்டன, ஆனால் அவர்களை நேர்காணலுக்கு அழைக்கவோ / பதவிக்கு பரிந்துரைக்கவோ இயலவில்லை எனத் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 6.6 லட்சத்துக்கும் அதிகமான மாதிரிகளை இந்தியா பரிசோதனை செய்தது.
கடந்த 24 மணி நேரத்தில் மிக அதிக அளவில் 6,61,892 மாதிரிகள் கோவிட்-19-க்காக பரிசோதனை செய்யப்பட்டுள்ளன. இது ஒட்டுமொத்தப் பரிசோதனைகளை 2,08,64,750 ஆகவும் பத்து லட்சம் பேருக்கான பரிசோதனைகளை 15,119 ஆகவும் ஆக்கியுள்ளது.
மத்திய மற்றும் மாநில/யூனியன் பிரதேச அரசுகளின் ஒருங்கிணைந்த மற்றும் கவனமான முயற்சிகளின் காரணமாக நாடு முழுவதும் கோவிட்-19 பாதிப்புள்ள நபர்களை விரைவில் கண்டறிந்து, தனிமைப்படுத்துவதற்காக பரிசோதனைகளின் எண்ணிக்கை அதிகரித்துள்ளது. மேம்படுத்தப்பட்டு வரும் இந்திய மருத்துவ ஆராய்ச்சி சபையின் பரிசோதனை யுக்தி இந்தியாவின் பரிசோதனை வலையை விரிவுப்படுத்தியுள்ளது.
சந்தேகப்படும் பாதிப்புகளின் விரிவான கண்காணிப்பை உலக சுகாதார நிறுவனத்தின் "கோவிட்-19 காரணமாக பொது சுகாதாரம் மற்றும் சமூக நடவடிக்கைகளை சீரமைப்பதற்கான பொது சுகாதார முறைகள்" என்னும் வழிகாட்டும் குறிப்பு அறிவுறுத்துகிறது. ஒரு நாளைக்குப் பத்து லட்சம் பேருக்கு 140 பரிசோதனைகள் தேவை என உலக சுகாதார நிறுவனம் அறிவுறுத்துகிறது.
பத்து லட்சம் பேரில் சராசரியாக ஒரு நாளைக்கு 479 பரிசோதனைகளை இந்தியா மேற்கொண்டு வரும் வேளையில், உலக சுகாதார நிறுவனம் பரிந்துரைத்துள்ள படி இந்தியாவில் உள்ள 28 மாநிலங்கள்/யூனியன் பிரதேசங்கள் பத்து லட்சம் பேரில் ஒரு நாளைக்கு 140-க்கும் அதிகமான பரிசோதனைகளை மேற்கொள்கின்றன.
பத்து லட்சம் பேரில் ஒரு நாளைக்கு 140-க்கும் அதிகமான பரிசோதனைகளை 28 மாநிலங்கள்/யூனியன் பிரதேசங்கள் மேற்கொள்கின்றன.
"பரிசோதனை செய், தடமறி, சிகிச்சை அளி' என்னும் அணுகுதலை சார்ந்த கவனமிக்க யுக்தி, கோவிட்-19 பரிசோதனைகளின் தொற்று உறுதியாதல் விகிதத்தைக் குறைப்பதில் கவனம் செலுத்துகிறது. இன்றைய அளவில் இந்தியாவின் சராசரித் தொற்று உறுதிப்படுத்தப்படும் விகிதம் 8.89 சதவீதமாக இருக்கிறது. 28 மாநிலங்கள்/யூனியன் பிரதேசங்களில் தொற்று உறுதிப்படுத்தப்படும் விகிதம் 10 சதவீதத்துக்கும் குறைவாக இருப்பது பரிசோதனை யுக்தி சரியான பாதையில் சென்று கொண்டிருப்பதைக் குறிக்கிறது. தொற்று உறுதிப்படுத்தப்படும் விகிதத்தை 5 சதவீதமாக மேலும் அதிகரிப்பதற்குத் தான் மத்திய மற்றும் மாநில/யூனியன் பிரதேச அரசுகள் முயற்சிக்கின்றன.
28 மாநிலங்கள்/யூனியன் பிரதேசங்களில் தொற்று உறுதிப்படுத்தப்படும் விகிதம் 10 சதவீதத்துக்கும் குறைவாக உள்ளது.
ஒரு நாளைக்கு 10 லட்சம் பரிசோதனைகள் செய்யும் நோக்கத்துடன், பரிசோதனைகளின் எண்ணிக்கை தொடர்ந்து உயர்த்தப்பட்டு வருகிறது. நாட்டில் தற்சமயம் பரிசோதனை மையங்களின் எண்ணிக்கை 1356 ஆக உள்ளது, இவற்றில் 917 ஆய்வகங்கள் அரசுத் துறையைச் சேர்ந்ததாகவும், 439 தனியார் ஆய்வகங்களாகவும் உள்ளன. கீழ்கண்டவற்றை இவை உள்ளடக்கும்:உடனடி ஆர்டி பிசிஆர் சார்ந்த பரிசோதனை மையங்கள்: 691ட்ரூநாட் சார்ந்த பரிசோதனை மையங்கள்: 558சிபிநாட்  சார்ந்த பரிசோதனை மையங்கள்: 107 
(Visitor Counter : 211
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
2018-19 மற்றும் 2019-20-இல் கட்டுபடியாகக்கூடிய விலையிலான வீடுகளுக்கான நிதியின் கீழ் ரூ 12,583 கோடி பயன்படுத்தப்பட்டது; பிரதமரின் சுவ நிதி திட்டத்திற்காக ரூ 600 கோடிக்கு ஒப்புதல் அளிக்கப்பட்டுள்ளது
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த வீட்டுவசதி மற்றும் நகர்ப்புற விவகாரங்கள் துறை இணை அமைச்சர்  திரு ஹர்தீப் சிங் புரி, கீழ்க்கண்ட தகவல்களை அளித்தார்.
2018-19 மற்றும் 2019-20 ஆகிய ஆண்டுகளில் கட்டுபடியாகக்கக்கூடிய விலையிலான வீடுகளுக்கான நிதியின் கீழ் ரூ 12,583 கோடி பயன்படுத்தப்பட்டது.
குறைந்த வருவாய் பிரிவினரின் வீட்டுவசதி தேவைகளை பூர்த்தி செய்வதற்காக தேசிய வீட்டுவசதி வங்கியில் ரூபாய் 10 ஆயிரம் கோடி மூலதன நிதியோடு இந்தத் திட்டம் தொடங்கப்பட்டது.
இந்த நிதி மூலம் தொடக்க கடன் நிறுவனங்களுக்கு மறு கடன் வசதி அளிக்கப்பட்டது. கடந்த மூன்று வருடங்களில் பிரதமரின் நகர்ப்புற வீட்டு வசதி திட்டத்தின் கீழ் தமிழ்நாட்டில் 45,304 பேர் பயனடைந்துள்ளனர்.
சாலையோர வியாபாரிகளின் வாழ்வாதாரத்தை மறுசீரமைப்பதற்காக தொடங்கப்பட்ட பிரதமரின் சுவ நிதி திட்டத்திற்காக ரூ 600 கோடிக்கு ஒப்புதல் அளிக்கப்பட்டுள்ளது.
நாடு முழுவதும் உள்ள சுமார் 50 லட்சம் சாலையோர வியாபாரிகளுக்கு ஒரு வருடத்துக்குள் திரும்ப செலுத்தும் காலக்கெடுவுடன் பிணை இல்லா கடனாக தலா ரூபாய் 10,000 பணி மூலதன நிதியாக இந்த திட்டத்தின் கீழ் வழங்கப்படுகிறது.
சமூக நிதி மற்றும் அதிகாரமளித்தல் அமைச்சகம்
கல்வியில் மாற்றுத்திறனாளிகளுக்கு அதிகாரம் அளிப்பது குறித்த தேசிய பயிலரங்கை மத்திய அமைச்சர் டாக்டர். வீரேந்திர குமார் தொடங்கி வைத்தார்
மத்திய சமூகநீதி மற்றும் அதிகாரமளித்தல் துறை அமைச்சர் டாக்டர். வீரேந்திர குமார் இன்று ஜபல்பூரில் "தேசிய கல்விக் கொள்கை: 2020-ன் பின்னணியில் மாற்றுத் திறனாளித் துறையில் பயிற்சி நிறுவனங்கள் மற்றும் மனிதவள மேம்பாட்டுத் திறன் மேம்பாடு" குறித்த தேசியப் பயிலரங்கைத் தொடங்கி வைத்தார். இந்திய மறுவாழ்வு கவுன்சில் ஏற்பாடு செய்த இந்தப் பயிலரங்கு மாற்றுத்திறனாளிகளுக்கு அதிகாரம் அளிப்பது மற்றும் தேசிய கல்விக் கொள்கை 2020-ன் இலக்குகளை செயல்படுத்துவதை நோக்கமாகக் கொண்டதாகும்.
தொடக்க அமர்வின் போது, பிரதமர் திரு நரேந்திர மோடியின் தொலைநோக்குப் பார்வையை எதிரொலிக்கும் வகையில், மாற்றுத்திறனாளிகளுக்கு சுயமரியாதை, அதிகாரம் மற்றும் கண்ணியம் வழங்குவதன் முக்கியத்துவத்தை டாக்டர் வீரேந்திர குமார் வலியுறுத்தினார்.
கொள்கை வகுப்பாளர்கள், சிறப்புக் கல்வியாளர்கள் மற்றும் மறுவாழ்வு வல்லுநர்கள் உட்பட 11 வெவ்வேறு மாநிலங்களில் இருந்து 300க்கும் மேற்பட்ட பிரதிநிதிகள் நிகழ்ச்சியில் கலந்து கொண்டனர். நாடாளுமன்ற உறுப்பினரும் கௌரவ விருந்தினருமான திரு ராகேஷ் சிங், மாற்றுத்திறனாளிகளுக்கு ஆதாயமான வேலைவாய்ப்பை எளிதாக்க ஜபல்பூர் மாவட்டத்தில் திறன் பயிற்சித் திட்டங்களை உருவாக்குவதன் முக்கியத்துவத்தை வலியுறுத்தினார்.
மாற்றுத்திறனாளிகளுக்கான அதிகாரமளிக்கும் துறையின் செயலாளரும், ஆர்சிஐயின் தலைவருமான திரு ராஜேஷ் அகர்வால், துணை இயக்குநர் டாக்டர் சுபோத் குமார் உள்ளிட்டோர் பயிலரங்கின் நோக்கத்தை விளக்கினர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1924573
ஜல்சக்தி அமைச்சகம்
"நிலத்தடி நீர்-காணாததைக் காண வைத்தல்" எனும் மையப் பொருளில் உலக தண்ணீர் தினம் 2022 கொண்டாட்டங்கள்
"இளம் மனங்கள்: நதிகள் புத்தாக்கத்திற்கான உறுதி" எனும் தலைப்பிலான நிகழ்ச்சியை உலக தண்ணீர் தினத்தை முன்னிட்டு தூய்மையான கங்கைக்கான தேசிய இயக்கம் புதுதில்லியில் ஏற்பாடு செய்தது. பல்வேறு கல்லூரிகள் மற்றும் பள்ளிகளைச் சேர்ந்த மாணவர்கள் மற்றும் ஆசிரியர்கள் கலந்து கொண்ட இந்த நிகழ்ச்சியில் ஆறுகளின் புத்தாக்கம் மற்றும் பாதுகாப்பு குறித்து கவனம் செலுத்தப்பட்டது.
மத்திய ஜல்சக்தி அமைச்சர் திரு பிரகலாத் சிங் படேல் தலைமை வகித்த இந்நிகழ்ச்சியில், தூய்மையான கங்கைக்கான தேசிய இயக்கத்தின் இயக்குநர் திரு ஜி அசோக்குமார், செயல் இயக்குநர்  திரு டி பி மதுரியா உள்ளிட்டோர் கலந்து கொண்டனர்.
ஒவ்வொரு ஆண்டும் மார்ச் மாதம் 22ஆம் தேதி உலக தண்ணீர் தினம் கொண்டாடப்படுகிறது. நீர் வளங்களின் நிலைத்தன்மை மிக்க மேலாண்மையை வலியுறுத்துவதற்காக இது கொண்டாடப்படுகிறது. " நிலத்தடி நீர்-காணாததை காண வைத்தல்" எனும் மையப் பொருளில் இந்த வருட உலக தண்ணீர் தினம் கொண்டாடப்படுகிறது.
இன்று நடைபெற்ற நிகழ்ச்சியின் போது, அதில் பங்கேற்றவர்களுக்கு நீர் பாதுகாப்பு குறித்த உறுதிமொழியை செய்துவைத்த அமைச்சர் திரு பிரகலாத் சிங் படேல், நீர் பஞ்சம் ஏற்பட்டால் என்னவாகும் என்று சிந்தித்துப் பார்க்குமாறு இளைஞர்களை கேட்டுக்கொண்டார்.
நிலத்தடி நீர் மேம்பாடு மற்றும் மழைநீர் பாதுகாப்பு உள்ளிட்டவற்றின் முக்கியத்துவம் குறித்து, தூய்மையான கங்கைக்கான தேசிய இயக்கத்தின் இயக்குநர் திரு ஜி அசோக்குமார் தமது உரையில் எடுத்துரைத்தார். மணல் சிற்பம் மற்றும் நாடகம் உள்ளிட்டவற்றின் வாயிலாக ஆறுகளின் புத்தாக்கம் மற்றும் பாதுகாப்பு குறித்த செய்தி வலியுறுத்தப்பட்டது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808237
மனித வள மேம்பாட்டு அமைச்சகம்
சமர்த் எனப்படும் நிறுவனங்கள் வள திட்டமிடலை செயல்படுத்தியது குருக்க்ஷேத்ரா, தேசிய தொழில்நுட்ப நிறுவனம்
மனிதவள மேம்பாட்டு அமைச்சகத்தின் உயர்கல்வித் துறை, அனைத்து பல்கலைக்கழகங்கள் மற்றும் உயர் கல்வி நிறுவனங்களில் உள்ள மாணவர்களுக்கு தரமான கல்வியை வழங்குவதற்கான நோக்கத்தைக் கொண்டுள்ளது. இதற்காக, மனிதவளத் துறை அமைச்சகம் தகவல் மற்றும் தொடர்பு தொழில்நுட்பத்தின் தேசிய கல்வித் திட்டத்தின் கீழ் நிறுவனங்கள் வள திட்டமிடல் என்ற இணைய தள செயல்பாட்டை உருவாக்கியுள்ளது. இந்தத் திட்டம் பல்கலைக்கழகங்கள் மற்றும் உயர் கல்வி நிறுவனங்களுக்கான தரமான திறந்த ஆதாரக் கட்டமைப்பாகும். இது பாதுகாப்பானது மட்டுமல்லாமல், அளவிடக்கூடியது மற்றும் பரிணாம செயல்முறையில் இயங்கும் தானியங்கி ஆகும். இது பல்கலைக்கழகம் / உயர் கல்வி நிறுவனங்களில் ஆசிரிய, மாணவர்கள் மற்றும் ஊழியர்களின் தேவைகளைப் பூர்த்தி செய்கிறது. இப்போது, நிறுவனங்கள் வள திட்டமிடல், சம்ர்த், குருக்ஷேத்ராவின் தேசிய தொழில்நுட்ப நிறுவனத்தில் செயல்படுத்தப்பட்டுள்ளது, இது உலக வங்கி ஆதரிக்கும் தொழில்நுட்ப கல்வி தர மேம்பாட்டு திட்டத்தின் கீழ் பங்கேற்கும் ஒன்றாகும். இந்த முயற்சியின் நோக்கம் நிறுவனத்தின் செயல்முறைகளை தன்னியக்கமாக ஆக்குவதாகும்.
இந்த முன்முயற்சி உற்பத்தித்திறன் மற்றும் பல்வேறு நோக்கத்திற்கான பயன்பாட்டுகளை, நிறுவனத்தின் தகவல் மேலாண்மை மூலம் தகவல்களைத் தடையின்றி அணுகுவதன் வாயிலாக மேம்படுத்தும்.
இந்த மென்பொருளை சமர்த் குழு குருக்ஷேத்ராவின் தேசிய தொழில்நுட்ப நிறுவனத்திற்கு இலவசமாக வழங்கியது. மனிதவளத் துறை அமைச்சகத்தில் உள்ள மற்றும் அணிகளுக்கு இடையிலான ஒத்துழைப்பு மூலம் கூடுதல் செலவின்றி ஒரு உள் குழு மூலம் வெளியிடப்பட்டது.
மனித வள மேம்பாட்டு அமைச்சகம்
நாட்டின் கிராமப்புற மற்றும் தொலைதூரப் பகுதிகளில் உள்ள பள்ளிகளில் சூழல் மேம்படுத்துதல்
மத்திய அரசு உதவி பெறும் திட்டமான சர்வ சிக்க்ஷா அபியான் 2001 ஆம் ஆண்டு தொடங்கப்பட்டது முதல் 31.03.2018 வரை மாநிலங்கள் மற்றும் யூனியன் பிரதேசங்களில் 3,12,000 பள்ளிக் கட்டிடங்கள், 18,87,000 கூடுதல் வகுப்பறைகள், 2,42,000 குடிநீர் வசதிகள், 3,95,000 மாணவர் கழிவறைகள், 5,18,000 மாணவியர் கழிவறைகள், சிறப்புத் தேவை குழந்தைகளுக்கான 1,41,000 கழிவறைகள் ஆகியன அமைப்பதற்கு அனுமதி வழங்கப்பட்டது. இவற்றில் மாநிலங்களும், யூனியன் பிரதேசங்களும் 2,94,000 பள்ளிக் கட்டிடங்கள், 18,3,000 கூடுதல் வகுப்பறைகள், 2,35,000 குடிநீர் வசதிகள், 3,76,000 மாணவர் கழிவறைகள், 5,7,000 மாணவியர் கழிவறைகள், சிறப்புத் தேவை குழந்தைகளுக்கான 1,21,000 கழிவறைகள் ஆகியவற்றை கட்டி முடித்துள்ளனர்.
அதே போல மத்திய அரசு உதவிப் பெறும் திட்டமான ராஷ்டிரிய மத்தியமிக் சிக்க்ஷா அபியான் திட்டத்தில் 31.03.2018 வரை 12,682 புதிய இடைநிலைப் பள்ளிகள், 50,713 கூடுதல் வகுப்பறைகள், 70,244 கழிவறைகள், 11,864 குடிநீர் வசதிகள் ஆகியவற்றுக்கு அனுமதி வழங்கப்பட்டது. இவற்றில் மாநிலங்கள் மற்றும் யூனியன் பிரதேசங்கள் 8,239 புதிய பள்ளிகள், 36,435 கூடுதல் வகுப்பறைகள், 49,692 கழிவறைகள், 10,059 குடிநீர் வசதிகள் ஆகியவற்றை கட்டி முடித்துள்ளன.
ஆசிரியர்களுக்கான ஊதியம் மற்றும் படிகள், அவர்கள் பணி குறித்த நிபந்தனைகள் ஆகியவை சம்பந்தப்பட்ட மாநில அரசுகளின் கட்டுப்பாட்டில் விடப்பட்டுள்ளன. மத்திய அரசு ஆசிரியர்களை மறு நியமனம் செய்வதற்கான ஆலோசனைகளை மாநிலங்களுக்கும். யூனியன் பிரதேசங்களுக்கும் அளித்துள்ளது. இதன்படி அனைத்து ஆசிரியர்களும் வெளிப்படையான கொள்கை ஒன்றின் மூலம் கிராமப்பகுதிகளில் போதுமான காலத்திற்கு பணியில் இருப்பது உறுதி செய்யப்பட வேண்டும் என மத்திய அரசு கேட்டுக் கொண்டுள்ளது.
இந்தத் தகவலை மத்திய மனித வள மேம்பாட்டுத் துறை இணையமைச்சர் திரு. உபேந்திர குஷ்வாகா இன்று  மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
(Visitor Counter : 95
குடியரசுத் துணைத் தலைவர் செயலகம்
பொருளாதாரத்தை வலுவாக்குவதில் இந்திய நிறுவனங்கள் முன்னிலை வகிக்க வேண்டும்: குடியரசுத் துணைத் தலைவர் வலியுறுத்தல்
பணியாற்றும் இடத்தில் தவறுகளை வெளிப்படுத்தும் நடைமுறையை அனைத்து பெரு நிறுவனங்களும் ஊக்குவிக்க வேண்டும் எனவும், தகவல் அளிப்பவர்களுக்கு போதிய பாதுகாப்பு வழங்க வேண்டும் எனவும் குடியரசுத் துணைத் தலைவர் திரு எம். வெங்கையா நாயுடு இன்று வலியுறுத்தினார்.
இந்திய கம்பெனி செயலாளர்கள் மையத்தில் நடந்த பட்டமளிப்பு விழாவில் குடியரசுத் துணைத் தலைவர் திரு எம் வெங்கையா நாயுடு பேசியதாவது:
பங்குதாரர்கள் உட்பட அனைத்து தரப்பினரின் நம்பிக்கையை அதிகரிக்க, பெரு நிறுவன நிர்வாகத்தில் வெளிப்படைத்தன்மையையும், நம்பகத்தன்மையையும் உறுதி செய்வது முக்கியம். மக்கள் பணம் பாதுகாக்கப்பட வேண்டும். முறைகேடு வாய்ப்பைக் குறைக்க, நிர்வாக அமைப்பு சரியாக இருக்க வேண்டும்.
சிலரது செயல்பாடுகள், இந்தியத் தொழிலுக்கு அவப்பெயரை ஏற்படுத்துகின்றன. பெருநிறுவன நிர்வாகத்தில், இளம் கம்பெனி செயலாளர்களான உங்களின் வழிகாட்டுதல் மூலம், நெறிமுறையையும், நம்பகத்தன்மைமையையும் உறுதி செய்ய வேண்டும். இந்தத் தொழிலை ஒரு இயக்கமாக மேற்கொள்ள வேண்டும்.
வரும் மாதங்களில், பொருளாதாரம் மீண்டும் மேம்படும். இதை வலுவாக்குவதில் இந்திய நிறுவனங்கள் முன்னிலை வகிக்க வேண்டும்.
கொவிட்டுக்கு எதிரான போராட்டத்திலும், பொருளாதாரத்தை மீட்கும் நடவடிக்கையிலும், வளர்ந்த நாடுகளைவிட இந்தியா நன்றாக செயல்பட்டுள்ளது. தொற்றையும், பொருளாதார பாதிப்புகளையும் எதிர்கொள்வதில் இந்தியா திடமான நடவடிக்கைகளை எடுத்ததாக சர்வதேச நிதியத்தின்  தலைவர் திருமிகு கிரிஸ்டாலினா ஜார்ஜியாவா கூறினார்.
தற்சார்பு நாடாக மாறும் பயணத்தில், இந்தியா முன்னோக்கிச் செல்வது போல், பொருளாதாரத்தை மீட்பதில் கம்பெனி செயலாளர்கள் முக்கிய பங்காற்ற வேண்டும். உயர்ந்த தார்மீக மதிப்புகளையும், நெறிமுறைகளையும் நிலைநிறுத்துவதில் கம்பெனி செயலாளர்கள் உறுதியாக இருக்க வேண்டும். நீதியின் பாதையிலிருந்து நீங்கள் ஒருபோதும் விலகக்கூடாது.”
இவ்வாறு அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689632
நிதி அமைச்சகம்
சிறு, குறு, நடுத்தர தொழில் நிறுவனங்களை தணிக்கை செய்வதற்கான உச்சவரம்பு 5 மடங்கு உயர்வு
சிறு வியாபாரிகள், வணிகர்கள் போன்றவர்களின் சுமையைக் குறைப்பதற்காக, சிறு, குறு மற்றும் நடுத்தர நிறுவனங்களை தணிக்கை செய்வதற்கான உச்சவரம்பு ஐந்து மடங்காக உயர்த்தப்பட்டுள்ளது. இந்த உச்சவரம்பு தற்போதுள்ள ரூ.1 கோடியிலிருந்து ரூ.5 கோடியாக அதிகரிக்கப்பட்டுள்ளது என்று மத்திய நிதியமைச்சர் திருமதி. நிர்மலா சீதாராமன் இன்று நாடாளுமன்றத்தில் நிதி நிலை அறிக்கையை தாக்கல் செய்து பேசுகையில் அறிவித்தார்.
குறைவாக பணம் புழங்கும் பொருளாதாரத்திற்கு உத்வேகம் அளிக்கும் நடவடிக்கையாக இந்த அறிவிப்பு வெளியிடப்பட்டுள்ளது. அதிகரிக்கப்பட்ட உச்சவரம்பானது, தமது வர்த்தகப் பரிவர்த்தனைகளில் 5 விழுக்காட்டிற்கும் குறைவான அளவில், ரொக்கப் பணத்தை பயன்படுத்துவோருக்கு மட்டுமே பொருந்தும்.
ரெயில்வே அமைச்சகம்
மாநில அரசுகளால் அழைத்து வரப்பட்டு, வசதிகள் செய்து கொடுக்கப்படும் பயணிகளை மட்டுமே இரயில்வே ஏற்றுக்கொள்ளும்
வெவ்வேறு இடங்களில் சிக்கிக் கொண்டு விட்ட புலம்பெயர்ந்த தொழிலாளர்கள், யாத்ரீகர்கள், சுற்றுலாப் பயணிகள், மாணவர்கள் மற்றும் இதர நபர்கள் ஆகியோருக்காக இயக்கப்படும் சிறப்பு ரயில்கள், மாநில அரசுகள் வேண்டுகோளின் பேரில் மட்டுமே இயக்கப்படுகின்றன. மற்ற அனைத்து பயணிகள் ரயில் சேவைகளும் ரத்து செய்யப்பட்டு உள்ளன.
மாநில அரசுகளால் அழைத்து வரப்பட்டு, வசதிகள் செய்து கொடுக்கப்பட்ட பயணிகளை மட்டுமே ரயில்வே அனுமதிக்கிறது.
வேறு எந்த பயணிகள் குழுவினரோ அல்லது தனி நபரோ ரயில் நிலையத்திற்கு வர அனுமதி கிடையாது. எந்த ரயில் நிலையத்திலும், எந்த பயணச் சீட்டும் விற்கப்படவில்லை. மாநில அரசுகளின் வேண்டுகோளுக்கேற்ப இயக்கப்படும் ரயில்களைத் தவிர, வேறு எந்த ரயில்களையும் இரயில்வே இயக்கவில்லை.
அனைத்து பயணிகள் மற்றும் புறநகர் ரயில்களும் ரத்து செய்யப்பட்டுள்ள நிலை தொடர்கிறது.. எனவே எந்த ஒரு நபரும் ரயில் நிலையத்திற்கு வரக்கூடாது.
எல்லோரும் இதன்படி அறிவுறுத்தப்படுகிறார்கள். இதுதொடர்பான போலி செய்திகளை யாரும் பரப்பக்கூடாது.
••••••••••
(Visitor Counter : 175
நிதி அமைச்சகம்
இந்தியாவின் வெளிநாட்டு வர்த்தகம் 2021-2022-ல் வலுவாக மீண்டு வருகிறது
கடந்த ஆண்டு கொரோனாவால் பாதிக்கப்பட்ட இந்தியாவின் வெளிநாட்டு வர்த்தகம், இப்போது வலுவான மூலதன வரவு மூலம் மீண்டு வருகிறது என்று நிதியமைச்சர் நிர்மலா சீதாராமன் இன்று தாக்கல் செய்த பொருளாதார ஆய்வறிக்கை 2021-22 கூறுகிறது. இதன் மூலம் அந்நியச் செலவாணி கையிருப்பு கணிசமான அளவு அதிகரித்து வருகிறது.
"பொருட்களுக்கான உலகளாவிய தேவை மீண்டும் அதிகரித்துள்ளதாலும், உள்நாட்டு நடவடிக்கைகள் புத்துயிர் பெற்றதன் காரணமாகவும், இந்தியாவின் ஏற்றுமதி மற்றும் இறக்குமதி திறன், கொரோனாவிற்கு முந்தைய காலத்தில் இருந்ததை விட அதிகரித்துள்ளது. 2021-2022 ஆம் ஆண்டுக்கு நிர்ணயிக்கப்பட்ட 400 பில்லியன் அமெரிக்க டாலர் இலக்கில், 75 சதவீதம் ஏற்கனவே எட்டப்பட்டு விட்டது. இதனால் இந்த இலக்கை நிச்சயம் அடைந்து விட முடியும்," என்று இந்த ஆய்வறிக்கை தெரிவிக்கிறது.
விவசாயம் சார்ந்த ஏற்றுமதி தொடர்ந்து சிறப்பாக நடைபெற்று வருகிறது. விவசாயம் மற்றும் அது சம்பந்தப்பட்ட பொருட்களின் ஏற்றுமதி, கடந்த ஆண்டை விட ஏப்ரல் - நவம்பர் 2021ல் 23.2 சதவீதம் அதிகரித்துள்ளதாக இந்த ஆய்வில் தெரிவிக்கப்பட்டுள்ளது.
2021 ஏப்ரல்-டிசம்பர் மாதங்களில் வணிகப் பொருட்களின் வர்த்தகப் பற்றாக்குறை 142.4 பில்லியன் அமெரிக்க டாலர்களாக அதிகரித்துள்ளது என்று இந்த ஆய்வறிக்கை சுட்டிக்காட்டுகிறது.
கோவிட் 19க்குப் பிந்தைய காலத்தில், உலக சேவை வர்த்தகத்தில் இந்தியா தனது சிறப்பான செயல்திறனை தொடர்ந்து அளித்து வருகிறது. இதனால் சேவை வர்த்தகத்தை பொறுத்த வரை கடந்த ஆண்டை விட ஏப்ரல்-டிசம்பர் 2021ல் 18.4 சதவீத வளர்ச்சி காணப்படுகிறது, என்று இந்த ஆய்வறிக்கை கூறுகிறது.
”நவம்பர் 2021 நிலவரப்படி, சீனா, ஜப்பான் மற்றும் சுவிட்சர்லாந்திற்கு அடுத்தபடியாக, உலகில் நான்காவது பெரிய அந்நிய செலாவணி இருப்பு இந்தியாவிடம் தான் இருந்தது. இந்தியாவின் வெளிநாட்டுக் கடன் வளர்ந்து வரும் சந்தைப் பொருளாதாரத்திற்கு உகந்ததாக மதிப்பிடப்பட்டதை விடக் குறைவாகவே உள்ளது,” என்று இந்த கணக்கெடுப்பு கூறுகிறது.
இருப்பினும், உலகளாவிய பணப்புழக்க இறுக்கம் மற்றும் பொருட்களின் விலைகளில் தொடர்ச்சியான ஏற்ற இறக்கம், அதிக போக்குவரத்து செலவுகள் மற்றும் இவற்றுடன் கோவிட் 19 இன் புதிய பரிமாணத்தால் எதிர்மறையான அபாயங்கள் இருப்பதாகவும் இந்த ஆய்வில் குறிப்பிடப்பட்டுள்ளது.